הוועדה המיוחדת למאבק בנגע הסמים, כנסת 16, פרוטוקול מספר 39, 2004-01-12 11:00

איוב קרא: אני שמח לפתוח את הישיבה.

איוב קרא: זהו המשך דיון בהצעות לסדר-היום בנושא: שבוע המלחמה הלאומי בנגע הסמים.

איוב קרא: אני מברך את סגן השר לביטחון פנים שמתפנה מכל עיסוקיו כדי להשתתף איתנו בישיבות ואת כל אלה שבאים לישיבה הזאת.

איוב קרא: אנו נקדיש ישיבה זו לסיום שנת 2003, לסיכומים.

איוב קרא: הרשות למלחמה בסמים ומשרדי הממשלה שנמצאים כאן יבהירו ויתנו לנו נתונים ואולי דברים חדשים לסיכום השנה.

איוב קרא: אתם תגידו לנו האם יש סיכומים או לא.

איתן גורני: אנו רוצים לשמור על ההפתעה עד ה-25 בחודש.

איתן גורני: קיבלתם הזמנה לסיכום השנתי.

איתן גורני: אין לנו את הכל.

איוב קרא: אשמח לשמוע הפתעות גם היום.

איוב קרא: יהיו הפתעות אחרות.

איתן גורני: אנו עובדים על הנושא.

סגן השר לביטחון פנים יעקב אדרי: האם אתם תוכלו להעביר לנו את הסיכום בבוא העת בכתב ומראש, ונדון עליו בישיבה?

איתן גורני: לא, אין לי את זה עכשיו פה.

איתן גורני: בבוא העת?

איתן גורני: - בלי שום ספק.

שמאי גולן: ההגיון הצרוף הוא אחר.

שמאי גולן: צריך שיהיה ברור אין לי בעיה להעביר לך לפני זה.

שמאי גולן: אנו נקיים את אירוע הסיכום השנתי, אליו מוזמנת כמובן כל הוועדה.

שמאי גולן: אנו נקיים אותו עם כל אנשינו בשטח.

שמאי גולן: נעשה שם את הסיכום וגם נשמע את האנשים מהשטח.

שמאי גולן: הם ידווחו לנו שם.

שמאי גולן: אחרי זה נעביר השלמות, ונקיים פה ישיבה עניינית על הדברים.

סגן השר לביטחון פנים יעקב אדרי: כשרציתי, כראש-עיר, להעביר דברים מהר, הייתי מביא את הדברים במקום ואז אין זמן להתארגן.

סגן השר לביטחון פנים יעקב אדרי: יכול להיות שיהיו לנו שאלות, יכול להיות שיש לנו הצעות.

סגן השר לביטחון פנים יעקב אדרי: האם יש מניעה לשלוח לנו זאת מראש?

שמאי גולן: את עיקרי הדברים - בשמחה רבה.

איוב קרא: קודם כל, תתחילו בסיכום על השבוע, ואחר כך אם יש דברים כלליים על שבוע המלחמה בסמים.

איוב קרא: תגידו לי מה אופרטיבית אתם חושבים שצריך לעשות.

איוב קרא: מה הם הרעיונות שלדע

איוב קרא: ת

איוב קרא: כם צריך לעשות אולי כדי להעלות כמה שיותר את הנושא הזה לסדר-היום?

שמאי גולן: צריך לזכור, שבעצם, השבוע הזה הוא אחד משני האירועים שאנו מקיימים בשנה:

שמאי גולן: ה-26 ביוני מדי שנה הוא היום הבינלאומי למלחמה בסמים, כלומר זה היום שהעולם מציין וגם אנו מציינים אותו.

שמאי גולן: בדרך-כלל, ב-26 ביוני אנו מקיימים אירוע על העניין הזה בבית הנשיא.

איוב קרא: אם כך, למה עשינו זאת השבוע?

שמאי גולן: אנו עושים את היום הבינלאומי ב-26 ביוני.

שמאי גולן: מכיון שתלמידי בית-הספר, שנציגיהם יושבים כאן, נמצאים ביולי בחופש, המצאנו לפני מספר שנים פטנט ישראלי חדש: השבוע הלאומי שמתקיים בדצמבר ומותנה בחופש החנוכה, כלומר הוא תמיד מתקיים אחרי חנוכה.

שמאי גולן: אנו מקיימים בישראל שבוע מאמץ מיוחד, השבוע הלאומי.

איוב קרא: כלומר, בגלל החופש אנו מעבירים את זה לדצמבר.

שמאי גולן: וגם בגלל שנוח לנו פעמיים בשנה.

איוב קרא: אם כך, למה שלא נעשה זאת ב-25 בינואר בתקופה הזאת?

שמאי גולן: אתן לך תשובה ממש אמיתית לעניין הזה.

שמאי גולן: דצמבר מאפשר לנו לגייס משאבים של סוף שנה שלא נוצלו בכל מיני מקומות אחרים ולרכז אותם בשבוע זה.

שמאי גולן: צריך לזכור כי את השבוע הזה אנו מותחים, ותכף תשמע ממני דיווח קצת יותר בהרחבה.

שמאי גולן: מטרת השבוע הזה היא לרכז מאמצים, להעלות מודעות וליצור איזו שהיא פלטפורמה של סדרת אירועים שמתמשכת הרבה יותר.

שמאי גולן: למשל, מסע ההסברה הזה או הפעילות הזאת נמשכים חודשיים.

שמאי גולן: לכן, דצמבר נלמד על-ידינו כמצב טוב, כמצב נכון, ענייינית ופרקטית, לבצע זאת.

שמאי גולן: אם מישהו מתעקש ואומר שהוא רוצה דווקא ינואר או פברואר, אין לי שום בעיה עם העניין הזה.

איוב קרא: לא.

איוב קרא: אני רוצה, מהסיכום שלכם, שזה יסתיים בסיכום שלכם אותו שבוע או ייפתח לסיכום שלכם.

שמאי גולן: הלקח שלנו הוא שדצמבר הוא זמן מצויין כדי להציף את הנושא ולתת לו איזו שהיא הנעה לפעולה שנמשכת זמן.

שמאי גולן: השבוע מחייב את הגופים השותפים לנו - משרד החינוך, תנועות נוער, רשויות מקומיות וכל מי ששותף לחגיגה הזאת - להכין תכנית.

שמאי גולן: תכנית זו מוצגת אצלנו, כאשר אנו עושים קמפיין, מסע הסברה, בתקשורת, ולצערי הרב איננו יכולים לעשות 2-3 פעמים בשנה כי הוא מוגבל בכסף, והוא משמש מטריה לפעילות השטח.

שמאי גולן: השנה בחרנו את אוכלוסיית ההורים כאוכלוסייה מרכזית ועיקרית שאיתה אנו מתעסקים.

שמאי גולן: למדנו זאת ממחקרים וסקרים שביצענו ב-2003, וביצענו שניים גדולים כאלה.

שמאי גולן: למשל, שאלנו בני-נוער מהו הגורם המרתיע אותם ביותר מלהשתמש בסמים, ומצאנו אצל אותם 80% ויותר שלא משתמשים בסמים ששני הגורמים המרתיעים אותם ביותר הם: החוק שאנו דנו בו כאן בפעם הקודמת, וההורים, כלומר הבושה או החשש מה יקרה להורים או איך יגיבו ההורים ובני משפחה אחרים שפתאום יקבלו טלפון בשעה 24:00 בלילה מתחנת המשטרה "בוא לקחת את ילדך.

שמאי גולן: תפסנו אותו משתמש במריחואנה או באקסטזי באיזו שהיא מסיבה".

שמאי גולן: זהו גורם מרתיע.

שמאי גולן: למדנו דבר נוסף - להורים יש נטיה לזרוק את האחריות מהם אל בתי-הספר או אל גורמים אחרים.

שמאי גולן: אמרנו: "חברים, לא.

שמאי גולן: ההורים, אתם אחראים".

שמאי גולן: לבית-ספר יש את התפקיד שלו, לתנועות הנוער יש את התפקיד שלהן, לנו יש את התפקיד שלנו ולכל אחד יש את התפקיד שלו, אבל האחריות היא בראש ובראשונה על ההורים.

איוב קרא: אני מסכים.

איתן גורני: ההורים לא כל כך יודעים על כוחם.

איתן גורני: גם ממחקרים אחרים שיש לנו אנו רואים שההורים מרגישים עצמם חסרי אונים, והם חושבים שאין להם בכלל השפעה על ילדיהם, ולא הוא.

איתן גורני: המחקרים שלנו הראו, שהילדים מאד מתחשבים.

איתן גורני: לכן, חשוב לנו גם לתת להורים לדעת: "הורים, דעו לכם שיש לכם מה להגיד על המגרש הזה".

איוב קרא: זה ברור.

שמאי גולן: לכן, הסיסמא "הורים, תתעוררו.

שמאי גולן: מהיום סמים לב" היא הסיסמא שהובילה את מסע ההסברה הזה.

שמאי גולן: הוא שימש מטריה למאות - ואני אומר "עשרות" בצינעה - פעילויות שטח.

שמאי גולן: זה לא רק כל המתאמים שלנו.

שמאי גולן: הצלחנו פה גם באותם ישובים וערים שאין לנו בהם מתאמים לגרוף לפעילות יפהפיה של ערבי הורים, סדנאות, הרצאות, ועדי הורים וסתם הורים שהתמקדו סביב העניין הזה, וזאת החל מהדברים הפשוטים של מה הורה יכול לעשות כלומר איך הוא יכול לגלות שבכלל ילדו משתמש בסמים.

שמאי גולן: וזאת, תחת הסיסמא: "הורים, תתעוררו.

שמאי גולן: מהיום סמים לב".

שמאי גולן: זה חולק במספר של מעל 150 אלף, ובסך-הכל מעל 500 אלף, עם הסבר: למה זה מתחיל?

שמאי גולן: מה אפשר לעשות?

שמאי גולן: מהם סימני האזהרה?

שמאי גולן: למי צריך לפנות?

שמאי גולן: עדיין אין לי את הסיכומים הסופיים של השבוע הזה או של החודשיים האלה, אך אין לי ספק שהצלחנו להרים את הנושא הזה אל תוך ההורים.

שמאי גולן: החוכמה שלנו תהיה איך להמשיך את הרצף ואיך לשמור את העניין הזה לאורך כל השנה והלאה.

שמאי גולן: עשינו קמפיין אגרסיבי מאד מבית מדרשו של ראובן אדלר.

שמאי גולן: חיפשנו משהו שיעורר ויכוח, ולא משהו שייקלט יחד עם כל אותם עשרות פרסומות בטלויזיה שהן נורא יפות ומשמחות ובהן נלך לאיבוד.

שמאי גולן: בחרנו במתכוון בקבוק של תינוק שמתחיל לאט-לאט להסתובב עד שמגלים שבעצם הוא באנג1 ואת ההורים שמדברים.

שמאי גולן: היו כאלה שניסו לעקוץ אותנו: "מה פתאום אתם אומרים שילד מתחיל עם חלב ומגיע לסמים?".

שמאי גולן: זה לא חשוב.

שמאי גולן: הצלחנו, באמצעות הדבר הזה ,למשוך את תשומת הלב.

שמאי גולן: הרי אין לנו מספיק כסף, ואינני יכול להתחרות ב"סלקום" או באחרים בכמות הכסף שהם שופכים בפרסומות.

שמאי גולן: עם הכסף שהצלחנו לשים על העניין הזה זכינו לתשומת לב רחבה ביותר.

שמאי גולן: זכינו לשיתוף פעולה מערוצי הספורט.

שמאי גולן: ערוץ הספורט 5 ו-5 טי.

שמאי גולן: וי - נכנסנו אליהם קרוב לאלף פעמים עם השקופית הזאת והתשדיר הזה בצורה יוצאת מן הכלל.

איוב קרא: מה עם גלי צה"ל?

איוב קרא: שמאי גולן: הפעם בחרנו את גלי-צה"ל ואת גלגל"צ, וגם איתם הגענו לאיזה שהוא- - -

איוב קרא: אני חושב שלא צריכה להיות בעיה.

סגן השר לביטחון פנים יעקב אדרי: להפך, הוא אומר שהם עזרו.

שמאי גולן: הם עזרו בכסף.

שמאי גולן: סעיף 46 לחוק הבזק מתיר רק לשני גופים להכניס פרסומות ללא תשלום: משטרת ישראל - כאשר היא עוסקת רק בחלק של החבלה, של החשד למיטענים, ופיקוד העורף - כאשר הוא עוסק במסיכות אב"כ.

שמאי גולן: ניסינו, דרך הבית הזה, דרך הממשלה ודרך כל מי שאתה רוצה, להחיל את סעיף 46 גם אצלנו ונכשלנו.

שמאי גולן: זה עולה לנו כסף.

שמאי גולן: הבאנו את הנושא הזה פעמיים בשנים האחרונות, ולא הצלחנו.

איוב קרא: איפה זה עומד?

שמאי גולן: שר התקשורת הפיל זאת בהמלצות שהוא קיבל מרשות השידור.

איוב קרא: אם כך, אולי אנו נקיים דיון.

שמאי גולן: בשמחה רבה.

שמאי גולן: אפשר שיתקיים דיון פה כדי לעורר זאת מחדש.

שמאי גולן: זה, בהחלט, יכול לעזור לנו.

סגן השר לביטחון פנים יעקב אדרי: האם יש דוגמאות לכך מחוץ-לארץ?

סגן השר לביטחון פנים יעקב אדרי: תבדוק את זה.

שמאי גולן: אני לא יודע.

שמאי גולן: אנו נבדוק את המצב בחו"ל.

איוב קרא: לגבי חו"ל, תן לי תשובה לשאלה האם זה קיים.

איתן גורני: אין בחוץ-לארץ.

איתן גורני: אני לא מכיר חקיקה בשום מקום.

איתן גורני: בארצות-הברית יש שותפות בין איגוד שנקרא DRUG FREE AMERICA (איגוד "אמריקה נקייה מסמים") לבין רשתות הפרסום הגדולות, כמו אצלנו רשת ב', ואז הם לוקחים את חצי המחיר.

איתן גורני: סגן השר לביטחון פנים יעקב אדרי: האם ניסיתם לעניין את חברות הסיגריות לסייע בפרסום?

שמאי גולן: לא.

שמאי גולן: הסיגריות זה לא חלק מהסמים.

שמאי גולן: יש להם את הצרות שלהם.

שמאי גולן: אנו חייבנו, במכרז הפרסום, במקרה זה זכה אלטר, ויש לנו MATCHING.

שמאי גולן: על כל שקל שאנו נותנים הוא נותן שקל שלו, כלומר אם אני משלם 100 אלף שקל על פרסום הוא, משרד הפירסום שלנו, מוסיף 100 אלף שקל משלו.

שמאי גולן: זה היה אחד התנאים הבסיסיים לזכייה במכרז, וכך זה עובד.

שמאי גולן: כלומר, יש מה שנקרא: מכפיל כוח.

שמאי גולן: ניסינו לעניין כל מיני ספונסרים שיש להם נניח קשר למשל חברת "טבע" או "סופרפארם" או אחרים.

דובר: זה לא כל כך 'הולך'.

שמאי גולן: הם מוכנים, לא לציטוט ולא לייחוס, לתת לך תרומה של 5,000 שקל ובלבד שלא תגיד שהם תרמו.

סגן השר לביטחון פנים יעקב אדרי: האם משרד הבריאות לא היה מוכן להשתתף בזה?

שמאי גולן: למשרד הבריאות יש את העניינים שלו.

שמאי גולן: יש פה את נציגת משרד הבריאות, והיא תתייחס לזה אחר כך אם היא תוכל.

בלנקה לאטוטה: למשרד הבריאות אין תקציב לדברים כאלה.

סגן השר לביטחון פנים יעקב אדרי: יכול להיות שיש לו תקציב לפרסום.

סגן השר לביטחון פנים יעקב אדרי: יש, למשל, את משרד החינוך.

שמאי גולן: לא.

שמאי גולן: הם לא מוכנים.

שמאי גולן: אפשר לדון בזה כאן.

סגן השר לביטחון פנים יעקב אדרי: האם ניסיתם?

איתן גורני: ודאי שניסינו.

איתן גורני: שמאי גולן: עם סמנכ"ל השיווק של הבריאות וגם עם משרד החינוך.

איתן גורני: זה לא 'הולך'.

איתן גורני: אנו צריכים להיעזר בעצמנו ובוועדה הנכבדה הזאת ובך לגבי סעיף 46.

איתן גורני: זה הפרקטי.

איתן גורני: הדבר האמיתי זה לחייב זאת.

איוב קרא: אם כך, תשתמשו בנו.

איוב קרא: לדעתי, לא צריכה להיות בעיה.

סגן השר לביטחון פנים יעקב אדרי: יושב-ראש הוועדה איוב קרא ואני נעשה כל מאמץ בעניין הזה.

שמאי גולן: הקמפיין הזה הציף גם את הקו החם שלנו (508-500-700-1), ואני מודיע לכם שיש בכל יום עשרות פניות מדהימות מהורים, מתלמידים וממשתמשים.

איוב קרא: עומדת להיות ישיבה אצל ראש הממשלה.

סגן השר לביטחון פנים יעקב אדרי: היושב-ראש איוב קרא ביקש את העניין הזה.

איוב קרא: נפגשתי עם ראש הממשלה לפני שלושה ימים, והוא הבטיח לי שזה יהיה בקרוב.

איוב קרא: אנו יושבים איתו, ותעלו איתנו.

שמאי גולן: הדבר המעניין בקו החם הוא, שהוא חשף זאת.

שמאי גולן: אפרופו הדיון הקודם שהיה כאן, עשרות צעירים מתקשרים לקו החם ואומרים: "התמכרתי למריחואנה".

שמאי גולן: חבל שאותם אנשים מופלאים, שבפעם הקודמת היית צריך לנזוף בהם, לא נמצאים כאן.

שמאי גולן: אנשים מתקשרים ואומרים: "אני מכור למריחואנה.

שמאי גולן: תעזרו לי".

שמאי גולן: זו גדולת הקו הזה.

שמאי גולן: אני מקווה שנוכל לחזקו ולשפרו במהלך השנה.

שמאי גולן: זה רק עניין של כסף.

שמאי גולן: כיום, הוא עובד מהשעה 09:00 בבוקר עד השעה 17:00 אחר הצהריים, ואנו רוצים הרבה יותר.

שמאי גולן: אבל, זה לא נושא הדיון.

שמאי גולן: בסך-הכל, אני חושב שבחרנו נכון באוכלוסיית ההורים.

שמאי גולן: זה יעד מרכזי אצלנו גם לשנת העבודה 2004, כך שאנו נמשיך עם זה.

שמאי גולן: וכן, יש את נושא ההתמודדות עם סם המריחואנה.

שמאי גולן: אנו לא מרימים ידיים.

שמאי גולן: כלומר, הורים וסם מריחואנה, שזה המכנה המשותף הרחב - זה עובד וזה עובד נכון.

איתן גורני: הוא אמר את הדברים.

איתן גורני: הנתונים נמצאים על השולחן.

איתן גורני: על מצב הסמים השנה דיווחנו כמה פעמים בהרחבה.

איתן גורני: לגבי השנה הבאה, אנו חיים בחשש ובתקווה.

איתן גורני: החשש הוא משום שלפי מה שאושר לנו בתקציב קוצצנו קשות ובמקביל לכך גם קוצצה הפעילות שלנו עצמנו וגם הפעילות שלנו באמצעות המשרדים השונים, כולל זה ששלחנו אנשים טובים הביתה ושינינו לרעה תנאי שכר של אחרים.

איתן גורני: סגן השר לביטחון פנים יעקב אדרי: אבל, עד כמה שאני יודע, חלק מהכסף הוחזר.

איתן גורני: יש לנו הבטחות מאד מוצקות, שאנו סבורים שיתממשו, שיוסיפו לנו השנה סכום שיאפשר.

איתן גורני: בכל אופן, כשאינך יודע מה וכמה יבוא יבוא, קשה לך להתחייב.

איתן גורני: אנו לא יכולים לחתום על חוזים.

סגן השר לביטחון פנים יעקב אדרי: האם אתה יכול לומר לנו מה הם המספרים?

סגן השר לביטחון פנים יעקב אדרי: מה היה ב-2003?

איתן גורני: ירדנו ל-14.3 מליון שקל מתקציב המדינה מסכום של כ-20 מליון שקל שהיה לנו קודם.

איתן גורני: גם את זה כבר אמרנו, והובטח לנו חגיגית, כולל בעזרתו האדיבה של יושב-ראש הוועדה ובעזרתך ובעזרתם של עוד אנשים- - -

סגן השר לביטחון פנים יעקב אדרי: הבנתי שחלק מהכסף הוחזר.

יחיאל חזן: הוחזר חצי מליון שקל.

איתן גורני: לא הוחזר לתוך התקציב.

איתן גורני: לא הוחזר למסגרת התקציב.

איוב קרא: אני אתייחס לזה.

איתן גורני: הובטח לנו שבמשך השנה יוסיפו לנו.

איתן גורני: אני עוסק בכספים ברשות.

איתן גורני: אינך יכול לבנות על זה.

איתן גורני: האם אחתום על חוזים?

איתן גורני: ! כבוד היושב-ראש דיבר על מתאם נוסף באיזה שהוא מקום, ואני לא יכול להתחייב על גרוש.

איתן גורני: זה אחרת, אם יש לי מכתב התחייבות של מנכ"ל המשרד: "בתאריך זה וזה תקבלו X ובתאריך זה וזה תקבלו Y".

איתן גורני: זה מה שהמנכ"ל שלנו פנה כרגע וביקש.

איתן גורני: ברגע שאומרים "נוסיף לכם X במשך השנה" - בסדר, כשיוסיפו נעשה.

איתן גורני: זה גם מקשה עלינו לעשות תכנית רב-שנתית.

איתן גורני: בהתחלה חשבנו לדבר על תכניות של 2-3 שנים, אבל בקושי אנו עושים תכנית לשנה הבאה, תכנית מצומצמת מאד.

איתן גורני: הוצאתי עכשיו הוראה לאנשי הרשות לאחר סיכום התקציב להוציא תכנית עבודה ל-2004, והתכנית הזאת תהיה לנו בסביבות סוף פברואר.

איתן גורני: לא יכולתי להוציא לפני שידענו מה יש לנו.

איתן גורני: אמרתי להם: "אתם מתכננים את התקציב על מה שיש.

איתן גורני: אני מחלק את מה שיש לי בקופה.

איתן גורני: אני מקווה שבמשך החודשים הקרובים יהיו לנו תוספות, ואז נוכל להוסיף על-פי סדרי עדיפויות או להגדיל".

איתן גורני: אבל, כרגע, אנו בונים על מה שיש לנו שזה באמת מעט.

איתן גורני: אני גם מוכרח לומר, שבגלל המצב הקשה של המדינה, בקרנות, כגון קרן העזבונות שאנו נעזרים בה, הסכומים ירדו בכלל.

איוב קרא: כמה היה מגיע לכם מקרן העזבונות?

איתן גורני: אנו היינו מקבלים מקרן העזבונות שלושה מליוני שקלים בשנה במשך שנים רבות, ובשנה האחרונה קיבלנו רק מליון שקל.

סגן השר לביטחון פנים יעקב אדרי: כמה קיבלתם מקרן החילוט?

איתן גורני: לגבי קרן החילוט, יש שנים טובות ויש שנים רעות.

סגן השר לביטחון פנים יעקב אדרי: אני כבר אומר לך שהשנה תהיה טובה.

סגן השר לביטחון פנים יעקב אדרי: אינני אומר סתם.

דובר: אני יודע.

דובר: מכיר את התיקים.

איוב קרא: כמה יש בקרן החילוט?

איתן גורני: אמרת שהיית בתותחנים?

דובר: הייתי בגולני ואחר כך במשטרה הצבאית.

איתן גורני: הייתי פעם תותחן.

איתן גורני: יש קנה ארוך מאד לקרן החילוט, כי כשיש חילוט החילוט יכול להיות גדול, וככל שהסכום יותר גדול נאבקים עליו יותר.

איתן גורני: לפעמים, מאבק משפטי נמשך שלוש שנים עד שהכסף מוחרם.

איתן גורני: אם זה כסף מזומן - יפה.

איתן גורני: אם זה שווה כסף, אם זה רכוש - - -

איוב קרא: מה קורה עם הכסף של החילוט אצל ראשי הפשע?

איוב קרא: מה עם סוחרים שמחלטים להם?

איוב קרא: לאן זה הולך?

סגן השר לביטחון פנים יעקב אדרי: לאן הולכים?

סגן השר לביטחון פנים יעקב אדרי: אמרתי שיהיה כסף.

דובר: יש 160 בקשות בוועדה.

דובר: היו"ר איוב קרא: איפה החילוט של הסמים?

איתן גורני: החילוט של הסמים נכנס לאפוטרופוס ומשמש את מועצת החילוט.

איוב קרא: זה נכנס לאפוטרופוס.

איתן גורני: לא.

איתן גורני: זה לקרן החילוט, שהיום הוספנו לה נציג של המשרד.

איתן גורני: כשמצטבר כסף, מחלקים.

איתן גורני: בשנת 2002 היו 8 מליון שקל לחלוקה ובשנת 2003 היו 2 מליון שקלים ומשהו.

איתן גורני: כל שנה וברכתה ופירותיה.

איוב קרא: האם אי-אפשר לחלט אצל רוזנשטיין כמה מיליארדים?

דובר: אם תצליחו בזה, זה יהיה טוב.

איתן גורני: השאלה היא האם באמת הכספים שנחלט השנה יגיעו כבר לקרן הזאת.

דובר: הם לא יגיעו השנה לקרן.

סגן השר לביטחון פנים יעקב אדרי: במי זה תלוי?

סגן השר לביטחון פנים יעקב אדרי: זה מתחיל לנוע.

סגן השר לביטחון פנים יעקב אדרי: אלה חוקים שמתחילים להניע אותם.

שמאי גולן: זה מותנה גם בזה שקודם כל בית משפט יפסוק שאכן זה חילוט.

סגן השר לביטחון פנים יעקב אדרי: נדמה לי שהוא פסק.

שמאי גולן: בתיק הגדול?

שמאי גולן: הוא לא פסק.

שמאי גולן: סגן השר לביטחון פנים יעקב אדרי: נדמה לי שהיתה איזו שהיא פסיקה לא מזמן.

שמאי גולן: אני ניזון מאילן, מראש אמ"ן.

איתן גורני: בקיצור: אנו צופים קדימה בחשש ובתקווה כאחד.

איתן גורני: אנו לא מרימים ידיים, ונשתדל בפחות כסף לעשות יותר.

איתן גורני: אולי זה הצד הטוב שבדבר; זה מכריח אותנו לחסוך, להצטמצם ולקצץ.

איתן גורני: אתמול כבר היה אצלנו עורך-דין שרוצה להגיש תביעה משפטית בשם עובדת שהורדנו לה.

איתן גורני: זה לא קל.

שמאי גולן: עלות מסעי ההסברה גבוהה.

איתן גורני: אבל, זה על דבר שהוא חיובי.

שמאי גולן: סעיף 46 - נקיים עליו דיון ונרחיב כאן.

סגן השר לביטחון פנים יעקב פנים: אנו נעזור, ורק תכתבו לנו מכתב ונרוץ עם זה.

סגן השר לביטחון פנים יעקב פנים: גם חבר-הכנסת יחיאל חזן יתמוך בעניין הזה.

שמאי גולן: נכתוב מכתב ונבקש כאן דיון בעניין הזה.

איתן גורני: דעו לכם, שזה עובד כמו כספית רועמת.

איתן גורני: זה עובד.

איתן גורני: אתה מקבל את התגובות בקו החם.

איתן גורני: זה חשוב, ואני אומר זאת לנציגות הצעירה שכאן.

איתן גורני: הדבר הכי בולט זה הפניות של אנשים שמבקשים לעזור להם לצאת מחשיש וממריחואנה.

סגן השר לביטחון פנים יעקב אדרי: מי אתה אומר שהם המתנגדים העיקריים לעניין הזה?

שמאי גולן: הערוץ הראשון דרך, ואז שרת התקשורת, תלוי באיזו קדנציה אתה נופל, מתנגדת בטענה שאם אתן לסמים מה יקרה עם כל העמותות האחרות.

שמאי גולן: אני מסביר להם את ההבדל: "אני רשות סטטוטורית.

שמאי גולן: אני משרד ראש הממשלה.

שמאי גולן: מזה אינך מקיש על כל העמותות במזרח-התיכון.

שמאי גולן: דיני כדין המשרד לביטחון פנים".

סגן השר לביטחון פנים יעקב אדרי: אני מסכים איתך.

סגן השר לביטחון פנים יעקב אדרי: תביא לנו את זה.

יחיאל חזן: תביא את זה.

יחיאל חזן: צריך לעשות פה שטיפת מוח לציבור.

סגן השר לביטחון פנים יעקב אדרי: חבל על הזמן.

סגן השר לביטחון פנים יעקב אדרי: זה נושא הסמים.

סגן השר לביטחון פנים יעקב אדרי: דרך אגב, היו אצל ראש הממשלה וגם אני הייתי, והנושא חשוב לו מאד.

איוב קרא: בעניין התקציבי יש הבטחה חד-משמעית של משרד ראש הממשלה, של המנכ"ל.

איוב קרא: הדבר היחידי שהוא הבטיח ועליו היה קונצנזוס הוא שלא יפגעו בתקציבי הסמים ויוּספו עוד שבעה מליוני שקלים לרשות למלחמה בסמים.

שמאי גולן: דרך-אגב, אתה צריך לשים לב למשהו.

שמאי גולן: לפעמים, עושים לנו את התרגיל שאומרים "תקציבי סמים", וכשאתה מחפש על מה הוא מדבר אתה רואה שזה כלל לא מגיע לרשות למלחמה בסמים וזה גם לא צבוע.

שמאי גולן: זה לא כמו הרשות הלאומית לבטיחות בדרכים שבה מדובר בתקציבים צבועים.

שמאי גולן: זה נעלם לך ואתה פשוט לא יודע איפה זה.

איוב קרא: לא.

איוב קרא: אני מאמין למנכ"ל משרד ראש הממשלה.

שמאי גולן: לא, זה לא באשמתו.

שמאי גולן: זה בתום-לב.

איוב קרא: התנסיתי איתו, והוא מעולם לא איכזב אותי.

איתן גורני: כנ"ל.

איתן גורני: הוא לא בקלות נותן, אבל כשהוא נותן הוא נותן.

איוב קרא: אם הוא נותן לך מלה, זה בסדר.

איוב קרא: עד שהוא נותן מלה, זו בעיה.

איוב קרא: בנוכחות חברי-הכנסת חיים אורון ויצחק הרצוג הוא אמר פעמיים וסגרנו על זה שאתם תקבלו.

איוב קרא: לגבי אשפוזיות יום, כפרי הגמילה וכל מה שצריך סביב זה, הוא הבטיח לפעול כדי שהם לא יפגעו.

איוב קרא: את זה אני יכול לומר לכם.

איוב קרא: לדעתי, זה יהיה בדיון בקרוב, ולבטח הנושא הזה יעלה חזק אצל ראש הממשלה, ואנו נעלה את כל הנושאים הכבדים והגדולים.

איוב קרא: זו פעם ראשונה ראש הממשלה מתבטא בסוגיה מסויימת, ואתם מבינים כמה שזה חשוב לכולם.

עמירם קלאוס: אני עמירם קלאוס ממשרד הרווחה.

עמירם קלאוס: זה נשמע בומבסטי, אך אנו קרבנות הצמצומים של הרשות למלחמה בסמים, ותכף אסביר למה הכוונה.

עמירם קלאוס: היו לנו כמה פעולות מבורכות מאד עם הרשות למלחמה בסמים, את חלקן יודע יעקב אדרי, עוד בתפקידיו הקודמים כראש מועצת אור-עקיבא ואף כמנהל מתנ"ס.

איוב קרא: אני מבקש לומר: ראש-העיר.

עמירם קלאוס: כשאני הכרתי אותו, היא היתה מועצה.

סגן השר לביטחון פנים יעקב אדרי: נכון.

עמירם קלאוס: הוא עצמו יודע שהוא 'דחף' לנו - "דחף" במובן החיובי - אוכלוסיות לקורסי ספורט למדריכים, ויצאו משם חבר'ה שהפעילו נוער וצעירים באור-עקיבא, וכן קורסים לקבלנים בתחומים השונים של ענף הבנייה והפעלנו שם עשרות.

עמירם קלאוס: הפעלנו עם הרשות למלחמה בסמים 1,200 בני-נוער, ואני מתכוון לבני-נוער מנותקים חסרי מסגרת, בפעולות ספורט.

עמירם קלאוס: קראנו לזה: פרוייקט משותף - ספורט למניעת סמים.

עמירם קלאוס: לקחנו אוכלוסיות קשות ובעייתיות, והפעלנו אותן בקבוצות ספורט.

עמירם קלאוס: קיבלנו מהרשות למלחמה בסמים והקצבנו גם ממשרד הרווחה.

עמירם קלאוס: היה לנו איזה סכום של חצי מליון שקל שמחציתו בא מהרשות למלחמה בסמים, וזו שנה שניה שאין לנו אותו כי הם הפסיקו להעבירו אלינו כי הם צומצמו.

עמירם קלאוס: זה אבסורדי, שאני ממשרד הרווחה אתמוך.

עמירם קלאוס: אבל, זה לא אבסורדי.

עמירם קלאוס: אני מסביר פה עד כמה היתה לנו חשובה הפעילות המשותפת עם הרשות למלחמה בסמים.

עמירם קלאוס: תיקצבנו עבור 1,200 בני-נוער, נוער בעייתי וקשה, פעולות ספורט.

עמירם קלאוס: זה היה פרוייקט משותף, שהתברכנו בו ועשינו עליו מחקר שהוכיח עד כמה הפרוייקט הזה יעיל.

עמירם קלאוס: אנו ממשיכים בפרוייקט הזה אבל בממדים הרבה יותר מצומצמים כתוצאה מהאילוצים שאליהם נקלעו הרשות למלחמה בסמים וגם אנחנו.

עמירם קלאוס: אם הרשות למלחמה בסמים יקבלו, ואני מעודד את זה שיקבלו, אני מקווה שהם יחתמו לנו פה על צ'ק שהם ימשיכו בשיתוף איתנו בהפעלת הפרוייקט.

איתן גורני: אם מישהו מבטיח לי את הכיסוי, אני חותם על הצ'ק.

איתן גורני: באמת עשינו דברים נהדרים ביחד.

עמירם קלאוס: וזאת, גם מקרן חילוט.

עמירם קלאוס: עשינו דברים משותפים.

איתן גורני: אנו גם נעשה דברים משותפים.

עמירם קלאוס: צומצמנו.

עמירם קלאוס: מי כמו סגן השר יעקב אדרי שהיה באור-עקיבא יודע עד כמה זה חשוב באור-עקיבא כמו במאה רשויות אחרות.

עמירם קלאוס: אם תתמכו בנו בזה, זה יהיה טוב.

עמירם קלאוס: ממש נחנקנו וצומצמנו בפרוייקט הזה שהיה פרוייקט מבורך שהוכח גם ע"י מחקר מלווה ומעקב וכו'.

עמירם קלאוס: זו עלות זולה יחסית, כי יש יעילות בטיפול.

עמירם קלאוס: היעילות בטיפול בקהילה הוא בהרבה יותר טוב מאשר במסגרות מוסדיות שעולות הון תועפות, שלא לדבר על בתי-סוהר וכו'.

עמירם קלאוס: פה אני הולך יחד עם הרשות למלחמה בסמים.

עמירם קלאוס: יפעת שטיינברגר: אני מהמשרד לביטחון פנים.

עמירם קלאוס: לגבי נתונים שנתיים, אנו עדיין עובדים עליהם והם עדיין אינם.

סגן השר לביטחון פנים יעקב אדרי: כשיהיה לךְ, תעבירי לי את זה.

איוב קרא: מתי זה יהיה?

יפעת שטיינברגר: יש איזו מסיבת עיתונאים שהמפכ"ל צריך לצאת בה לתקשורת, כשאינני יודעת בדיוק מתי היא תהיה.

איוב קרא: האם זה יהיה אחרי ה-25 בחודש או אחריו?

דובר: לא.

דובר: זה תמיד יוצא אחרי.

יפעת שטיינברגר: אינני מאמינה.

יפעת שטיינברגר: בדרך-כלל, זה אחרי.

יפעת שטיינברגר: אני חושבת שלא אוכל להוציא את הנתונים קודם.

יפעת שטיינברגר: אין לי אותם כרגע, כלומר אנו עדיין מעבדים אותם.

יפעת שטיינברגר: באופן עקרוני, מבחינת התופעה, אנו עדיין רואים רמה גבוהה מאד.

יפעת שטיינברגר: אינני יודעת אם יש בכל עליות, אבל יש רמה גבוהה מאד של ביקוש והיצע למיגוון סמים.

שמאי גולן: צריך לשבח אתכם על 2003.

שמאי גולן: הם הגבירו מאד את פעילות נוער חשיפה.

שמאי גולן: נכון שכתוצאה מזה בכותרות העיתונים זועקים שתפסו פה עשרות תלמידים ותפסו שם עשרות תלמידים, אבל זה לא אומר שחלה עלייה בהיקף השימוש בקרב התלמידים אלא בתשומת הלב של המשטרה לנוער.

שמאי גולן: זו פעולה ברוכה.

יפעת שטיינברגר: מדובר בפעילות של המשטרה.

סגן השר לביטחון פנים יעקב אדרי: אל תיבהל מלומר שיש גם עלייה.

סגן השר לביטחון פנים יעקב אדרי: זה גם נכון.

סגן השר לביטחון פנים יעקב אדרי: עם החשיפה ובלי החשיפה יש עלייה.

שמאי גולן: אני מרשה לעצמי להיות זהיר בעניין הזה.

שמאי גולן: אני זהיר בזה, ונקיים על זה דיון אחר.

שמאי גולן: יפעת שטיינברגר: לא יכול להיות שיש כל הזמן עלייה.

סגן השר לביטחון פנים יעקב אדרי: הייתי מעדיף שאתם תהיו הצודקים ולא אני.

איוב קרא: אנו נקיים דיון על זה.

יפעת שטיינברגר: הרמה היא גבוהה מאד, ואין על זה ויכוח.

איתן גורני: העלייה והירידה נקבעות ע"י המחקרים שאנו עושים בשטח, ששואלים אנשים.

איתן גורני: המספרים, שהמשטרה נותנת, הם מספר התיקים ומספר התפיסות, וזו פונקציה של העשייה.

איתן גורני: אסור לנו להכות את המשטרה ולומר שבגלל שהם עושים יותר ותופסים יותר אז אומרים שיש יותר עלייה.

סגן השר לביטחון פנים יעקב פנים: לא, אני לא קושר זאת לתפיסה.

איתן גורני: ככל שהמשטרה מגבירה את פעילות נוער חשיפה וככל שנוספות יחידות, יש יותר תוצאות.

שמאי גולן: ראיתי השבוע דו"ח מארצות-הברית - אנו תמיד מחקים אותם קצת - ושם חלה ירידה בשימוש במריחואנה בקרב התלמידים.

סגן השר לביטחון פנים יעקב אדרי: אולי חלה עלייה בסמים אחרים.

שמאי גולן: לא.

שמאי גולן: עליה בגילאים המבוגרים יותר.

שמאי גולן: זה כמו אצלנו ודי דומה לנו.

איתן גורני: היתה ירידה באקסטזי ובמריחואנה.

שמאי גולן: אנו משקיעים בשנים האחרונות כל כך הרבה בתלמידים, שיכול להיות שאנו מצליחים כן לראות את האור בקצה המנהרה ואני מקווה שזה לא האור של הקטר.

שמאי גולן: נכון שאצל אחרים אנו מפסידים.

שמאי גולן: סגן השר לביטחון פנים יעקב אדרי: אני מקווה ומתפלל שאתם הצודקים ולא אני.

איתן גורני: ראינו את המתקפה העצומה שהיתה על הרשות במיוחד, על הקמפיינים שלנו לגבי החשיש והמריחואנה.

איתן גורני: היו כל היריבים שלנו, כולל חברי-כנסת לא רבים.

סגן השר לביטחון פנים יעקב אדרי: אבל, הם לא רבים.

סגן השר לביטחון פנים יעקב אדרי: הם 2.5.

סגן השר לביטחון פנים יעקב אדרי: מה אתה מוטרד?

איתן גורני: בחוץ יש יותר.

איתן גורני: הקמפיין הזה לא היה אהוד עליהם, וכנראה בגלל שהוא משפיע.

איתן גורני: התנפלו עלינו ואמרו: "חשיש, מריחואנה.

איתן גורני: אתם מבזבזים את הזמן".

איוב קרא: הם עושים זאת למען הפופוליסטיות.

איתן גורני: נתתי פה דפים של מאות מחקרים, ואף אחד לא קרא אותם.

שמאי גולן: אם, נניח, אני נכנס לכיתה שישית או שביעית ושואל: "חבר'ה, כמה כאן משתמשים בסמים?", מיד כולם עונים: 70%, 80% או 60%.

שמאי גולן: כאשר אתה תופס כל תלמיד ותלמידה בנפרד ושואל אותם: "לא אתה.

שמאי גולן: כמה אתה מכיר אישית בכיתה שלך שהשתמשו, משתמשים, במריחואנה או בסמים?", פתאום אתה מגלה מספרים של 3 או 4 שזה אותם 10% או 11% ולא יותר.

שמאי גולן: תאמין לי.

שמאי גולן: תדבר איתם.

הדס פילצר: אני הדס פילצר משפ"י, נציגת משרד החינוך.

הדס פילצר: מדברים על ירידה בקרב תלמידים ועל תלמידים שמודים יותר שהם משתמשים, וזה בעקבות הרבה דברים.

הדס פילצר: בין יתר הדברים, זה בעקבות תכניות המניעה שאנו עושים, ובתוך תכניות המניעה החדשות היום אנו מכניסים גם את עניין שבירת קשר השתיקה - גם שבירת קשר השתיקה של אותם משתמשים מזדמנים, של המנהלים ושל הקבוצה, קבוצת בני-הנוער, קבוצת השווים, שיש להם אחריות לגבי אותם ילדים שמשתמשים.

הדס פילצר: בתוך תכניות המניעה שלנו יש שתי תכניות מניעה: אחת כבר לא כל כך חדשה, שמיועדת לחטיבות ביניים ונקראת "למוח אין חלקי חילוף", שרצה במאות חטיבות ביניים ועושים עליה איזה שהוא מחקר, ובנוסף יצאנו ממש עכשיו, והיה לנו יום עיון גדול מאד בחנוכה, עם תכנית מניעה חדשה שנקראת "משמעות" לכיתות י'-י"א - תכנית מניעה שפונה אל בני-הנוער שנמצאים כרגע בחיפוש של משמעות בחיים שלהם בשלב הזה של חייהם, ומתוך המקום שהם נמצאים יצאנו אליהם עם תכנית מניעה חדשה יוצאת מן הכלל.

הדס פילצר: כל התכניות האלה - אנו יושבים עכשיו וגומרים לכתוב חוברת שמדברת על שבירת קשר השתיקה באיזור הדמדומים: באיזור של "התחלתי להשתמש", "אני כן משתמש" או "אני רק מתחיל".

הדס פילצר: בדיוק באיזור הזה אומרים מה התפקיד של אותו משתמש ומה התפקיד של חבריו.

הדס פילצר: אני חושבת ששיתוף הפעולה שלנו בתוך בתי-הספר, עם העבודה שלנו עם ההורים גם בבתי-הספר וגם דרך הרשות למלחמה בסמים, גורם מאד מאד חזק לזה שהמשטרה מצליחה עוד לתפוס.

הדס פילצר: שיתוף הפעולה של כל הגורמים חשוב.

הדס פילצר: שלא לדבר על שבוע הסמים הלאומי; עשינו ימי מוקד חווייתיים, ממש HAPPENINGS מאד בומבסטיים ממש כחלק מתכניות מניעה.

יפעת שטיינברגר: ברצוני להגיד עוד משהו שהוא דווקא לא בתחום שיפוטי.

יפעת שטיינברגר: אנו עושים פה כל מיני דברים ומדברים פה על כל מיני תכניות.

יפעת שטיינברגר: במוצאי-שבת היתה תכנית "בליינד-דייט" של דנה מודן בערוץ 2 - לא ראיתי אותה ורק קיבלתי טלפונים - והסתבר שהבליינד-דייט התקיים באמסטרדם וצילמו שם את הזוג מעשן שם חשיש באופן חופשי.

יפעת שטיינברגר: אני חושבת שזה אחד הדברים שצריך להיות פה לפחות פרסוםו, כמו שיש פרסום על סיגריות שהסיגריות מזיקות לבריאות.

יפעת שטיינברגר: אנו עושים פה כל כך הרבה דברים ומדברים על אוירה ציבורית ועל המתירנות הציבורית, וכשיש תכנית כזאת והדברים מוצגים בצורה כל כך נחמדה - והרי זו עבירה על החוק, ודרך אגב באמסטרדם זה לא לא עבירה על החוק אלא זה משהו אחר - זו בעיה.

סגן השר לביטחון פנים יעקב אדרי: אי-אפשר למנוע זאת.

שמאי גולן: ניסינו בעבר כל מיני דברים.

יפעת שטיינברגר: האם אי-אפשר לכתוב למטה משהו?

שמאי גולן: אי-אפשר.

סגן השר לביטחון פנים יעקב אדרי: מה נכתוב: "צפייה רק למבוגרים"?

הדס פילצר: לא.

הדס פילצר: להפך, אפשר לכתוב כמו שכותבים בסיגריות, שזה מזיק לבריאות, שזה מסוכן ושזה לא חוקי בארץ.

הדס פילצר: אפשר להוסיף משהו בצד.

איתן גורני: זה העניין שאנו נלחמים עליו - על שינוי האוירה הציבורית.

איתן גורני: יש עורכים לטלויזיה, יש מפיקים בטלויזיה ויש לה מנהלים.

איוב קרא: ילדים, מה אתם אומרים?

סגן השר לביטחון פנים יעקב אדרי: מאלו כיתות אתם ומאיפה אתם?

תלמידה: אנו מכיתה י' והם מכיתה ט'.

תלמידה: אנו מועצת התלמידים מבית-הספר "אלדד" מנתניה.

תלמידה: האם מותר לשדר את זה?

תלמידה: האם מותר לשדר דבר כזה כמו שהיה במוצאי-שבת?

איוב קרא: לדעתי, אנו מנסים להיות דמוקרטיים יותר מאשר מדינה.

סגן השר לביטחון פנים יעקב אדרי: אין כרגע מניעה חוקית.

איוב קרא: אין מניעה חוקית.

איוב קרא: אולי צריך להגיש הצעת חוק שאוסרת דבר כזה.

תלמידה: אני חושבת שאסור לשדר דבר כזה.

תלמידה: ראיתי את התכנית.

תלמידה: אני חושבת שזה היה מאד שגוי לעשות.

תלמידה: יש פה מאמץ עצום כדי לנסות לקטול את כל הקטע הזה של גראס.

תלמידה: כולם חושבים שזה באמת סם קל, וזה סם מאד קשה בסך-הכל כי קשה מאד לצאת ממנו.

תלמידה: ההתמכרות שלו היא מבחינה פסיכולוגית.

תלמידה: כשראיתי דבר כזה, זה גרם לי גם להסתכל על זה בצורה שונה לגמרי: כאילו מה?

תלמידה: שני אנשים יושבים בבית-קפה ומעשנים ג'וינט.

איוב קרא: כלומר, האם מי שרואה את התכנית מתפתה?

דובר: הוא עלול.

תלמידה: לא מתפתה, אלא מסתכל על זה בצורה שונה, ובצורה כאילו זה הרבה יותר קל.

תלמידה: הפרספקטיבה משתנה לגמרי לגבי סמים, וזה כבר לא נראה כל כך קשה.

תלמידה: זה נראה כאילו דבר פשוט מאד.

תלמידה: וזאת, במיוחד לילדים שלא מבינים בזה בכלל.

איוב קרא: כלומר, במשקפת שלכם צריך לאסור זאת.

תלמידה: כן.

סגן השר לביטחון פנים יעקב אדרי: מאד מעניין לשמוע את זה.

איתן גורני: האם אתם נתקלים בתופעה הזאת של סמים בכיתות שלכם?

איתן גורני: כמה הייתם מגדירים שיש?

איתן גורני: האם יש הרבה בבית-הספר או מעט?

תלמידה: לא הרבה.

תלמידה: לא הרבה ולא מעט.

איתן גורני: האם מדובר, נניח, ב-10% או ב-20%?

תלמידה: לא, זה לא בכיתה שלנו.

תלמידה: זה בעיקר בכיתה י"א.

הדס פילצר: כמה ילדים בכל כיתה?

הדס פילצר: האם יש 40 ילדים בכל כיתה?

תלמידה: בערך 40.

תלמידה: אני מעריכה שבערך ילד מכל כיתה או משהו כזה.

סגן השר לביטחון פנים יעקב אדרי: הלוואי וזה כך.

שמאי גולן: תאמין לי שזה מה שאמרתי לך.

בלנקה לאטוטה: הבעיה היא, שיש הרבה נשירה מבתי-ספר, ומי שמשתמש הרבה בסמים זה לא בתוך בית-הספר.

בלנקה לאטוטה: הם ברחובות.

בלנקה לאטוטה: הנשירה מבית-הספר איומה.

תלמידה: לפחות אצלנו בבית-ספר יש חלוקה של כיתות.

תלמידה: יש כיתות של ילדים שאפשר להגיד שמצבם ההתנהגותי קצת לא נאות בכלל, כלומר ההתנהגות שלהם לא טובה, ויש כיתות שבהן ההתנהגות טובה מבחינת הציונים וכו'.

תלמידה: סגן השר לביטחון פנים יעקב אדרי: היא אומרת שיש כיתות שאחוז המשתמשים בהן הוא יותר גבוה.

תלמידה: כן.

תלמידה: בכיתות הקצת יותר נמוכות אפשר אולי למצוא בהן קצת יותר משתמשים וקצת יותר- - -

דוברת: האם זה קורלטיבי באמת לילדים עם רמה יותר נמוכה?

סגן השר לביטחון פנים יעקב אדרי: איך היא החלוקה?

סגן השר לביטחון פנים יעקב אדרי: האם החלוקה היא לפי מגמות ריאליות, ואולי אני ממשיך את הקו שלךְ?

תלמידה: כן.

תלמידה: למשל, יש אומנות.

סגן השר לביטחון פנים יעקב אדרי: באומנות יותר משתמשים.

סגן השר לביטחון פנים יעקב אדרי: כמה כיתות י"א יש?

סגן השר לביטחון פנים יעקב אדרי: כמה יש בשנתון?

תלמידה: לדעתי, זה בכלל לא קשור.

שמאי גולן: באוניברסיטאות גילו שזה קשור.

תלמידה: כל האנשים שאני מכירה הם אנשים טובים מבית טוב עם כסף טוב וכאלה שיש להם עתיד מוזיקלי.

תלמידה: הם אנשים טובים.

סגן השר לביטחון פנים יעקב אדרי: ומה?

סגן השר לביטחון פנים יעקב אדרי: משתמשים.

סגן השר לביטחון פנים יעקב אדרי: ברור שזה לא כולל את כולם.

שמאי גולן: גם באוניברסיטאות זה כך.

שמאי גולן: אני מוכרח לומר לך משפט אחד על מה שנאמר.

שמאי גולן: המשטרה נכנסת לבית-ספר על-פי מידעים, ומשתילה סוכנים סמויים ולא חשוב אם זה השרת או המזכירה.

שמאי גולן: היא עובדת שם ארבעה חודשים בחקירה סמויה, ואחרי זה עוברת לחקירה גלויה.

שמאי גולן: 'מתלבשים' על בית-ספר והופכים כל בלטה, 600 תלמידים, ותופסים 40, 50 או 60.

שמאי גולן: תאמין לי שאין אחד שמתחמק מהם.

סגן השר לביטחון פנים יעקב אדרי: זהו אחד האמצעים היעילים ביותר שיש.

סגן השר לביטחון פנים יעקב אדרי: אנו עובדים על זה.

שמאי גולן: זה אחד האמצעים היעילים ביותר.

שמאי גולן: זהו אמצעי אדיר.

שמאי גולן: זה לא יותר מ-10%.

שמאי גולן: קוראים לזה: מניעה הרתעתית, וזה עובד יופי.

איוב קרא: לסיכום הדיון: אנו מצפים לסיכומים מעודדים, גם ברשות למלחמה בסמים וגם במשרד לביטחון פנים, שיהיו בעוד כחודש ימים.

איוב קרא: נתוני שנת 2003, על-פי הוועדה, מדאיגים וחמורים ביותר ומצריכים חשיבה וגיוס כל המערכות, לרבות כל אזרחי ישראל, כדי להלחם בתופעה הזאת.

איוב קרא: הנשק הכי חשוב למלחמה בסמים, על-פי הישיבות שערכנו בשנה הזאת, הוא גיוס ההורים, קודם כל, כדי שיתנו כתף במלחמתנו בסוגייה אולי החשובה ביותר.

איוב קרא: אנו נקיים בקרוב דיון בלשכת ראש הממשלה, בנוכחות כל הגורמים הנוגעים בדבר, נעלה נושאים חשובים במלחמה היומיומית בנגע הסמים ונבקש להחיל את סעיף 46 כך שהרשות למלחמה בסמים תוכל לפרסם את מלחמתה בנגע הסמים גם בגלי-צה"ל וגם במדיה הציבורית, כמו משטרת ישראל ופיקוד העורף.

שמאי גולן: החוק חל על הערוץ הראשון, על קול-ישראל ועל גלי-צה"ל.

איוב קרא: אנו פונים למשטרת ישראל ומבקשים לפעול יותר בקרב נוער בחשיפה.

איוב קרא: אומנם היה תיגבור של הנושא הזה בשנה האחרונה, אבל צריך לתת יותר ויותר כוח למהלך הזה, כי זה מה שמרתיע בני-נוער, יחד עם ההורים על מנת למגר את התופעה הזאת.

איוב קרא: אנו תומכים בבקשתם של התלמידים מתיכון "אלדד" בנתניה שרוצים לאסור סרטים המעודדים שימוש בסמים.

איוב קרא: אני אגיש הצעת חוק פרטית בנושא הזה.

איוב קרא: אני נועל את הישיבה.

איוב קרא: אני מודה לכולם.